2002/530/EY: Komission päätös, tehty 28 päivänä kesäkuuta 2002, päätöksen 2001/925/EY muuttamisesta eräiden suojatoimenpiteiden voimassaoloajan jatkamiseksi ottaen huomioon klassisen sikaruton kehitys Espanjassa vuoden 2002 toukokuussa (ETA:n kannalta merkityksellinen teksti) (tiedoksiannettu numerolla K(2002) 2376)



Virallinen lehti nro L 172 , 02/07/2002 s. 0061 - 0062



Komission päätös, tehty 28 päivänä kesäkuuta 2002, päätöksen 2001/925/EY muuttamisesta eräiden suojatoimenpiteiden voimassaoloajan jatkamiseksi ottaen huomioon klassisen sikaruton kehitys Espanjassa vuoden 2002 toukokuussa (tiedoksiannettu numerolla K(2002) 2376) (ETA:n kannalta merkityksellinen teksti) (2002/530/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 10 artiklan 1 kohdan b alakohdan, 11 artiklan 1 kohdan f alakohdan, 25 artiklan 3 kohdan ja 29 artiklan 4 kohdan, sekä katsoo seuraavaa: (1) Osonan piirikunnassa, joka sijaitsee Katalonian maakunnassa Espanjassa, on esiintynyt klassista sikaruttoa. (2) Espanjassa on toteutettu direktiivin 2001/89/EY mukaisia toimenpiteitä. Komissio teki kyseisten taudinpurkausten osalta seuraavat päätökset: i) 20 päivänä joulukuuta 2001 tehty päätös 2001/925/EY(4), sellaisena kuin se on viimeksi muutettuna päätöksellä 2002/382/EY(5), klassiseen sikaruttoon liittyvistä suojatoimenpiteistä Espanjassa; ii) 14 päivänä tammikuuta 2002 tehty päätös 2002/33/EY(6), sellaisena kuin se on viimeksi muutettuna päätöksellä 2002/382/EY, kahden teurastamon käytöstä Espanjassa neuvoston direktiivin 2001/89/EY 10 artiklan 1 kohdan b alakohdan mukaisesti; ja iii) 11 päivänä maaliskuuta 2002 tehty päätös 2002/209/EY(7), sellaisena kuin se on viimeksi muutettuna päätöksellä 2002/382/EY, sikojen siirtämistä Espanjaan klassisen sikaruton vuoksi perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvien edellytysten saattamisesta ajan tasalle sekä sianlihan merkitsemistä ja käyttöä koskevien edellytysten vahvistamisesta neuvoston direktiivin 2001/89/EY 11 artiklan mukaisesti. (3) Ottaen huomioon epidemiologinen tilanne kyseisellä Espanjan alueella, jolla on todettu klassisen sikaruton taudinpurkaus toukokuussa 2002, on aiheellista jatkaa päätöksellä 2001/925/EY toteutettuja toimenpiteitä 31 päivään heinäkuuta 2002 ainoastaan Osonan piirikunnan osalta. (4) Päätös 2001/925/EY olisi näin ollen muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/925/EY 8 artiklassa: a) ilmaisu "20 päivään kesäkuuta 2002" ilmaisulla "20 päivään heinäkuuta 2002". b) ilmaisu "30 päivään kesäkuuta 2002" ilmaisulla "31 päivään heinäkuuta 2002". 2 artikla Korvataan päätöksen 2001/925/EY liite tämän päätöksen liitteellä. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä kesäkuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 339, 21.12.2001, s. 56. (5) EYVL L 136, 24.5.2002, s. 20. (6) EYVL L 13, 16.1.2002, s. 35. (7) EYVL L 68, 12.3.2002, s. 40. LIITE Osonan piirikunta Kataloniassa.